CELEX: C2004/273/60
Language: da
Date: 2004-11-06 00:00:00
Title: Sag T-320/04: Sag anlagt den 30. juli 2004 af Triantafyllia Dionyssopoulou mod Rådet for Den Europæiske Union

6.11.2004   
            
            
               DA
            
            
               Den Europæiske Unions Tidende
            
            
               C 273/30
            
         Sag anlagt den 30. juli 2004 af Triantafyllia Dionyssopoulou mod Rådet for Den Europæiske Union
   (Sag T-320/04)
   (2004/C 273/60)
   Processprog: fransk
   Ved De Europæiske Fællesskabers Ret i Første Instans er der den 30. juli 2004 anlagt sag mod Rådet for Den Europæiske Union af Triantafyllia Dionyssopoulou, Norwich Norfolk (Det Forenede Kongerige), ved avocat Claude Quackels.
   Sagsøgeren har nedlagt følgende påstande:
   
               —
            
            
               Annullation af afgørelsen meddelt den 12. december 2003, som med henblik på pensionsberegningen fastsatte den justeringskoefficient, der gælder for Grækenland.
            
         
               —
            
            
               Sagsøgerens pension beregnes fra den 1. november 2003 under anvendelse af den justeringskoefficient, der gælder for Det Forenede Kongerige.
            
         
               —
            
            
               Rådet tilpligtes at betale sagsøgeren en erstatning for økonomisk og ikke-økonomisk skade, som efter billighed er fastsat til 20 000 EUR af et tab, hvis størrelse under forbehold for forhøjelse under sagen er opgjort til 50 000 EUR.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i nærværende sag, som er forhenværende tjenestemand ved De Europæiske Fællesskaber og som modtager invalidepension, anfægter ansættelsesmyndighedens afgørelse om på denne pension at anvende den for Grækenland gældende justeringskoefficient i stedet for den justeringskoefficient, der gælder for Det Forenede Kongerige.
   Sagsøgeren har i den forbindelse anført, at hun, eftersom hun har fast bopæl i denne medlemsstat, har ret til anvendelse af denne koefficient og at det afslag, der er genstand for nærværende søgsmål, er ulovligt, for så vidt som det tilsidesætter principperne om ligebehandling, om beskyttelse af den berettigede forventning og om god forvaltningsskik.
   Den anfægtede afgørelse er desuden baseret på et åbenbart urigtigt skøn.